CELEX: 32016R2120
Language: et
Date: 2016-12-02 00:00:00
Title: Komisjoni rakendusmäärus (EL) 2016/2120, 2. detsember 2016, millega muudetakse määruse (EÜ) nr 1033/2006 artikli 3 lõikes 1 osutatud sätteid (EMPs kohaldatav tekst )

3.12.2016   
            
            
               ET
            
            
               Euroopa Liidu Teataja
            
            
               L 329/70
            
         KOMISJONI RAKENDUSMÄÄRUS (EL) 2016/2120,
   2. detsember 2016,
   millega muudetakse määruse (EÜ) nr 1033/2006 artikli 3 lõikes 1 osutatud sätteid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 552/2004 Euroopa lennuliikluse juhtimisvõrgu koostalitlusvõime kohta (koostalitlusvõime määrus), (1) eriti selle artikli 3 lõiget 5,
   pärast konsulteerimist ühtse taeva komiteega
   ning arvestades järgmist:
   
               (1)
            
            
               Komisjoni määruse (EÜ) nr 1033/2006 (2) artikli 2 lõike 2 punktis 16 osutatakse määratlustele, mis on sätestatud Rahvusvahelise Tsiviillennunduse Organisatsiooni (ICAO) dokumendis 8168 „Aeronavigatsiooniteenuste protseduurid – õhusõidukite käitamine (PANS-OPS)“ (1. köide, 4. väljaanne (1993), mis sisaldab muudatust nr 13). Pärast määruse (EÜ) nr 1033/2006 vastuvõtmist on ICAO kõnealust dokumenti muutnud ja võtnud vastu selle 5. väljaande (2006), mis sisaldab muudatust nr 6.
            
         
               (2)
            
            
               Määruse (EÜ) nr 1033/2006 lisas on osutatud ICAO konventsiooni 2. lisa „Lennureeglid“ (10. väljaanne (juuli 2005), mis sisaldab kõiki muudatusi kuni muudatuseni nr 42) sätetele. Pärast komisjoni rakendusmääruse (EL) nr 428/2013 (3) vastuvõtmist on hakatud kohaldama ühiseid lennureegleid, mis võeti vastu komisjoni rakendusmäärusega (EL) nr 923/2012 (4) ja mida on hiljuti veelgi ajakohastatud komisjoni rakendusmäärusega (EL) 2016/1185 (5). Kõnealused ühised lennureeglid, eelkõige rakendusmääruse (EL) nr 923/2012 lisa 4. jaotis, käsitlevad ka lennuplaanidega seotud sätteid ja need asendavad varasemad viited ICAO konventsiooni 2. lisale.
            
         
               (3)
            
            
               Määruse (EÜ) nr 1033/2006 lisas on osutatud ICAO dokumendi 4444 „Aeronavigatsiooniteenuste protseduurid – lennuliikluse korraldamine (PANS-ATM)“ (15. väljaanne (2007), mis sisaldab muudatust nr 4) sätetele. Pärast rakendusmääruse (EL) nr 428/2013 vastuvõtmist on ICAO kõnealust dokumenti muutnud ja hiljuti lisanud muudatuse nr 6. Määruse (EÜ) nr 1033/2006 lisas on osutatud ka ICAO dokumendi 7030 „Euroopa regionaalsed lisaprotseduurid“ (5. väljaanne (2008), mis sisaldab muudatust nr 7) sätetele. Pärast rakendusmääruse (EL) nr 428/2013 vastuvõtmist on ICAO kõnealust dokumenti muutnud ja hiljuti lisanud muudatuse nr 9.
            
         
               (4)
            
            
               Määruses (EÜ) nr 1033/2006 sisalduvaid viiteid ICAO konventsiooni 2. lisa dokumentidele 8168, 4444 ja 7030 tuleks ajakohastada, et võimaldada liikmesriikidel täita rahvusvahelisest õigusest tulenevaid kohustusi ja tagada kooskõla ICAO rahvusvahelise õigusraamistikuga.
            
         
               (5)
            
            
               Määrust (EÜ) nr 1033/2006 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1033/2006 muudetakse järgmiselt:
   
               1)
            
            
               artikli 2 lõike 2 punkt 16 asendatakse järgmisega:
               „16)   „lennuväljaprotseduurid“– standardse instrumentaalväljumise ja -saabumise marsruudid, nagu need on määratletud Rahvusvahelise Tsiviillennunduse Organisatsiooni (ICAO) dokumendis 8168 „Aeronavigatsiooniteenuste protseduurid – õhusõidukite käitamine (PANS-OPS)“ (1. köide, 5. väljaanne (2006), mis sisaldab kõiki muudatusi kuni muudatuseni nr 6).“;
            
         
               2)
            
            
               lisa asendatakse käesoleva määruse lisaga.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 96, 31.3.2004, lk 26.
   
      (2)  Komisjoni 4. juuli 2006. aasta määrus (EÜ) nr 1033/2006, milles sätestatakse ühtset Euroopa taevast käsitlevad nõuded lennuplaanide korra kohta lennueelses etapis (ELT L 186, 7.7.2006, lk 46).
   
      (3)  Komisjoni 8. mai 2013. aasta rakendusmäärus (EL) nr 428/2013, millega muudetakse määruse (EÜ) nr 1033/2006 artikli 3 lõikes 1 osutatud Rahvusvahelise Tsiviillennunduse Organisatsiooni (ICAO) sätteid ja tunnistatakse kehtetuks määrus (EL) nr 929/2010 (ELT L 127, 9.5.2013, lk 23).
   
      (4)  Komisjoni 26. septembri 2012. aasta rakendusmäärus (EL) nr 923/2012, millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010 (ELT L 281, 13.10.2012, lk 1).
   
      (5)  Komisjoni 20. juuli 2016. aasta rakendusmäärus (EL) 2016/1185, millega muudetakse rakendusmäärust (EL) nr 923/2012 seoses ühiste lennureeglite ning aeronavigatsiooniteenuseid ja -protseduure käsitlevate käitamissätete (SERA osa C) ajakohastamise ja lõpliku väljakujundamisega ning tunnistatakse kehtetuks määrus (EÜ) nr 730/2006 (ELT L 196, 21.7.2016. lk 3).
   
      LISA
      
         
            „LISA
            
               Artikli 3 lõikes 1 osutatud sätted
            
            
                     
                        1.
                     
                     
                        Komisjoni rakendusmääruse (EL) nr 923/2012 (1) lisa 4. jaotis.
                     
                  
                     
                        2.
                     
                     
                        ICAO dokumendi 4444 „PANS-ATM“ (15. väljaanne (2007), sh kõik muudatused kuni muudatuseni nr 6) 4. peatüki punkt 4.4 („Lennuplaanid“) ja 11. peatüki punkt 11.4.2.2 („Liikumisteated“).
                     
                  
                     
                        3.
                     
                     
                        Dokumendi 7030 „Euroopa regionaalsed lisaprotseduurid“ (5. väljaanne (2008), sh kõik muudatused kuni muudatuseni nr 9) 2. peatükk („Lennuplaanid“) ja 6. peatüki punkt 6.12.3 („Arvestuslik aeg piiril“).
                     
                  
      
      
         (1)  Komisjoni 26. septembri 2012. aasta rakendusmäärus (EL) nr 923/2012, millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010 (ELT L 281, 13.10.2012, lk 1).“